Ibnu Haitam ya iku penemu téyori pandelengan utawa optika. Déning wong Barat, dhèwèké diarani Al-Hazen. Dhèwèké lair taun 965 M ing Basra, Irak. Nalika isih cilik, dhèwèké ana ing Basra lan Baghdad, ya iku rong kutha kang dadi pusat ngèlmu kawruh Dinasti Abbasiyah nalika iku. Ibnu Haitam banjur lunga menyang Andalusia, Spanyol. Nalika iku, Andalusia dadi kéblat ngèlmu kawruh Éropah. Ing kono dhèwèké kapéncut nyinaoni babagan optika.